Τροποποιημένη πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τις απαιτήσεις ενεργειακής απόδοσης για τα στραγγαλιστικά πηνία που προορίζονται για τους λαμπτήρες φθορισμού

(υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

Μετά τη γνώμη που εξέδωσε το Ευρωπαϊκό Κοινοβούλιο στις 20 Ιανουαρίου 2000 (σε πρώτη ανάγνωση), η Επιτροπή υποβάλλει στο Συμβούλιο βάσει του άρθρου 250 παράγραφος 2 της συνθήκης ΕΚ τροποποιημένη πρόταση οδηγίας.

Στόχος της τροποποιημένης πρότασης είναι να διορθωθεί και να διευκρινισθεί η αρχική πρόταση χωρίς να μεταβληθούν η γενική δομή και οι στόχοι της.

Από τις δέκα εννέα τροπολογίες που εξέδωσε το Ευρωπαϊκό Κοινοβούλιο, έγιναν δεκτές δέκα πέντε και μία ως προς την αρχή η οποία θα αναδιατυπωθεί.

Η Επιτροπή αποδέχθηκε ότι χρειάζεται να καταστεί η πρόταση κάπως πιο αυστηρή εφόσον πρέπει να επιτευχθεί ουσιαστική μείωση των εκπομπών CO2, και για το λόγο αυτό αποδέχθηκε το πρώτο μέρος της τροπολογίας 1 του Ευρωπαϊκού Κοινοβουλίου ούτως ώστε να φανεί με σαφήνεια ότι η οδηγία έχει ως στόχο να στραφεί η αγορά στραγγαλιστικών πηνίων προς τα ηλεκτρονικά στραγγαλιστικά πηνία.

Η Επιτροπή συμφωνεί με την άποψη του Ευρωπαϊκού Κοινοβουλίου ότι χρειάζεται δυναμική αντιμετώπιση και συγκεκριμένα μια τρίτη δέσμη απαιτήσεων που θα τεθούν σε ισχύ αργότερα. Ωστόσο, η Επιτροπή κρίνει ότι θα είναι δύσκολο να καθορισθεί στην πρόταση τρίτο επίπεδο απαιτήσεων απόδοσης όπως πρότεινε το Ευρωπαϊκό Κοινοβούλιο. Για το λόγο αυτό η Επιτροπή προτείνει να αξιολογηθεί πώς έχει η κατάσταση από τεχνική και οικονομική άποψη μετά την έναρξη ισχύος των απαιτήσεων δεύτερου επιπέδου και, σε συνεννόηση με τα ενδιαφερόμενα μέρη, να προσδιορισθούν τα βέλτιστα τεχνικά/οικονομικά επίπεδα των απαιτήσεων απόδοσης και τα πιο ενδεδειγμένα μέτρα με σκοπό την επίτευξή τους, τα οποία θα μπορούσαν να συνίστανται είτε σε εκούσια συμφωνία από πλευράς κατασκευαστών, είτε σε νέα πρόταση που θα ορίζει νέες απαιτήσεις σε συνδυασμό με την έκδοση εντολής προς τους οργανισμούς τυποποίησης ή ακόμη και σε τροποποίηση της παρούσας πρότασης. Αυτός είναι ο λόγος για τον οποίο η Επιτροπή δεν αποδέχθηκε τις τροπολογίες 17, 19 και 20.

Η Επιτροπή συμφωνεί με την επιθυμία του Ευρωπαϊκού Κοινοβουλίου να υπάρξει αποτελεσματική επιβολή της οδηγίας και γι'αυτό αποδέχθηκε την τροπολογία 12 του Ευρωπαϊκού Κοινοβουλίου.

Η Επιτροπή αποδέχθηκε όλες τις τεχνικής φύσεως τροπολογίες (3, 4, 5, 6, 7, 8, 9, 10, 11, 12, 14) που αφορούν τον ορισμό των στραγγαλιστικών πηνίων "ως μεμονωμένα εξαρτήματα είτε ενσωματωμένα σε φωτιστικές διατάξεις" διότι συντείνουν στην περαιτέρω διευκρίνιση του πεδίου εφαρμογής της πρότασης.

Δεκτές έγιναν επίσης οι τροπολογίες 15 και 16 για την παράταση της μεταβατικής περιόδου κατά το πρώτο στάδιο.

1999/0127 (COD)

Τροποποιημένη πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τις απαιτήσεις ενεργειακής απόδοσης για τα στραγγαλιστικά πηνία που προορίζονται για τους λαμπτήρες φθορισμού

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 95,

την πρόταση της Επιτροπής [1],

[1] ΕΕ C , , σελ. .

τη γνώμη της Οικονομικής και Κοινωνικής Επιτροπής [2],

[2] ΕΕ C , , σελ. .

Ενεργώντας σύμφωνα με τη διαδικασία του άρθρου 251 της συνθήκης [3],

[3] ΕΕ C , , σελ. .

Εκτιμώντας τα εξής:

(1) Είναι σημαντικό να προωθηθούν μέτρα, στόχος των οποίων είναι η εύρυθμη λειτουργία της εσωτερικής αγοράς.

(2) Στο ψήφισμά του της 15ης Ιανουαρίου 1985 για τη βελτίωση των προγραμμάτων εξοικονόμησης ενέργειας στα κράτη μέλη, το Συμβούλιο καλούσε τα κράτη μέλη να εξακολουθήσουν να εφαρμόζουν και, όπου το κρίνουν αναγκαίο, να ενισχύσουν τις προσπάθειές τους για να προωθηθεί η πιο ορθολογική χρήση ενέργειας με την περαιτέρω ανάπτυξη ολοκληρωμένων πολιτικών εξοικονόμησης ενέργειας.

(3) Οι λαμπτήρες φθορισμού ευθύνονται για σημαντικό μερίδιο της ενεργειακής κατανάλωσης στην Κοινότητα και, κατά συνέπεια, της συνολικής ενεργειακής κατανάλωσης. ότι τα διάφορα μοντέλα στραγγαλιστικών πηνίων για λαμπτήρες φθορισμού που διατίθενται στην κοινοτική αγορά εμφανίζουν πολύ διαφορετικά επίπεδα κατανάλωσης για ένα δεδομένο τύπο λαμπτήρα, χαρακτηριζόμενα με άλλα λόγια από ακραίες διακυμάνσεις ενεργειακής απόδοσης.

(4) Ορισμένα κράτη μέλη φαίνεται ότι είναι στο μεταίχμιο της υιοθέτησης διατάξεων που σχετίζονται με την απόδοση των στραγγαλιστικών πηνίων για τους λαμπτήρες φθορισμού, πράγμα που ενδέχεται να ορθώσει φραγμούς στις εμπορικές συναλλαγές των προϊόντων αυτών στην Κοινότητα.

(5) Είναι κατάλληλο να ληφθεί ως υπόβαθρο ένα υψηλό επίπεδο προστασίας στις προτάσεις για την προσέγγιση των διατάξεων που θεσπίζονται με νόμους, κανονισμούς ή διοικητικά μέτρα στα κράτη μέλη στα θέματα της υγείας, της ασφάλειας, της προστασίας του περιβάλλοντος και της προστασίας των καταναλωτών. ότι με την οδηγία εξασφαλίζεται υψηλό επίπεδο προστασίας τόσο για το περιβάλλον όσο και για τον καταναλωτή, με απώτερο σκοπό τη σημαντική βελτίωση της ενεργειακής απόδοσης των στραγγαλιστικών πηνίων.

(6) Η υιοθέτηση των μέτρων αυτών εμπίπτει στις κοινοτικές αρμοδιότητες. ότι οι απαιτήσεις της παρούσας οδηγίας τοποθετούνται εντός των ορίων των αντικειμενικών της στόχων και επομένως συμβαδίζουν με τις απαιτήσεις του άρθρου 5 της συνθήκης.

(7) Επιπλέον, το άρθρο 174 της συνθήκης επιτάσσει την προστασία και βελτίωση του περιβάλλοντος και τη χρηστή και ορθολογική χρηση των φυσικών πόρων, δεδομένου ότι οι δύο αυτοί στόχοι συγκαταλέγονται στους στόχους της κοινοτικής πολιτικής για το περιβάλλον. ότι η ηλεκτροπαραγωγή και η κατανάλωση ηλεκτρικής ενέργειας ευθύνονται για το 30% των ανθρωπογενών εκπομπών διοξειδίου του άνθρακα (CO2) και για το 35% περίπου της πρωτογενούς ενεργειακής κατανάλωσης στην Κοινότητα και ότι τα ποσοστά αυτά συνεχώς αυξάνονται.

(8) Περαιτέρω, με την απόφαση 89/364/ΕΚ του Συμβουλίου της 5ης Ιουνίου 1989 για τη θέσπιση κοινοτικού προγράμματος δράσης για τη βελτίωση της αποτελεσματικότητας κατά τη χρήση της ηλεκτρικής ενέργειας, τέθηκε ο διπλός αντικειμενικός στόχος να ενθαρρυνθούν οι καταναλωτές να προτιμούν ηλεκτρικές συσκευές και εξοπλισμό με υψηλό επίπεδο ηλεκτρικής απόδοσης, και να βελτιωθεί η αποδοτικότητα των συσκευών και του εξοπλισμού.

(9) Στα συμπεράσματά του της 29ης Οκτωβρίου 1990, το Συμβούλιο καθόρισε ως στόχο να σταθεροποιηθούν έως το έτος 2000 οι εκπομπές διοξειδίου του άνθρακα (CO2) στην Κοινότητα στα επίπεδα του 1990 ότι στο Πρωτόκολλο UNFCCC, η σύναψη του οποίου συμφωνήθηκε στο Κυότο στις 10 Δεκεμβρίου 1997, γίνεται έκκληση να μειωθούν οι εκπομπές αερίων θερμοκηπίου στην Κοινότητα κατά ποσοστό 8% μέχρι το έτος 2012. ότι για να επιτευχθεί ο στόχος αυτός απαιτείται η λήψη αυστηρότερων μέτρων περιορισμού και μείωσης των εκπομπών CO2 εντός της Κοινότητας.

(10) Με την απόφαση 91/565/ΕΚ θεσπίστηκε το πρόγραμμα προώθησης της ενεργειακής απόδοσης.στην Κοινότητα (πρόγραμμα SAVE) ότι με την απόφαση 96/737/ΕΚ θεσπίστηκε νέο πολυετές πρόγραμμα (πρόγραμμα SAVE ΙΙ) με σκοπό να συνεχισθεί και να ενισχυθεί η δράση του αρχικού προγράμματος SAVE.

(11) Τα περισσότερα στραγγαλιστικά πηνία που είναι ενεργειακά αποδοτικά είναι διαθέσιμα με διαφορετικό κόστος και μπορούν να αποσβέσουν το αρχικό τους κόστος με την εξοικονόμηση ηλεκτρικής ενέργειας μέσα σε μερικά χρόνια. ότι στον υπολογισμό αυτό δεν λαμβάνεται υπόψη το πρόσθετο όφελος του εξωτερικού κόστους ηλεκτροπαραγωγής που αποφεύγεται με τον τρόπο αυτό, όπως επίσης ότι αποφεύγονται οι εκπομπές διοξειδίου του άνθρακα (CO2) και άλλων ρύπων. Κεντρικός στόχος της παρούσας οδηγίας είναι η σταδιακή αντικατάσταση των μαγνητικών στραγγαλιστικών πηνίων, που έχουν χαμηλή ενεργειακή απόδοση, από τα αποδοτικότερα ηλεκτρονικά πηνία, τα οποία παρέχουν επίσης ευρείες δυνατότητες εξοικονόμησης ενέργειας, όπως η δυνατότητα ρύθμισης της φωτεινότητας του λαμπτήρα.

(12) Η παρούσα οδηγία, σκοπός της οποίας είναι η εξάλειψη των τεχνικών εμποδίων με απώτερο στόχο τη βελτίωση της ενεργειακής απόδοσης των στραγγαλιστικών πηνίων που χρησιμοποιούνται στους λαμπτήρες φθορισμού, πρέπει να ακολουθήσει την "νέα προσέγγιση" που καθιερώθηκε από το ψήφισμα του Συμβουλίου της 7ης Μαΐου 1985 για τη νέα προσέγγιση που εφαρμόζεται στα θέματα τεχνικής εναρμόνισης και προτύπων όπου ορίζεται συγκεκριμένα ότι η νομοθετική εναρμόνιση περιορίζεται στη θέσπιση, με την έκδοση οδηγιών, των απαραίτητων απαιτήσεων προς τις οποίες πρέπει να συμμορφώνονται τα προϊόντα που διοχετεύονται στην αγορά.

(13) Το ψήφισμα του Συμβουλίου, της 19ης Ιουνίου 1998, ζητούσε να καταρτιστεί ένα πρόγραμμα συμπληρωματικών κοινών και συντονισμένων μέτρων, όπως η έγκριση βελτιωμένων δυναμικών προτύπων ενεργειακής απόδοσης.

(14) Είναι αναγκαίο ένα αποτελεσματικό σύστημα εκτέλεσης που θα εξασφαλίζει ορθή εφαρμογή της οδηγίας, θα εγγυάται θεμιτούς όρους ανταγωνισμού για τους παραγωγούς και θα προστατεύει τα δικαιώματα των καταναλωτών.

(15) Πρέπει να ληφθεί υπόψη η απόφαση 93/465/ΕΟΚ του Συμβουλίου της 22ας Ιουλίου 1993 όσον αφορά τις ενότητες των διαφόρων σταδίων των διαδικασιών αξιολόγησης της συμμόρφωσης και τους κανόνες τοποθέτησης και χρήσης της επισήμανσης συμμόρφωσης CE που προορίζονται να χρησιμοποιηθούν στις οδηγίες τεχνικής εναρμόνισης.

(16) Προς το συμφέρον του διεθνούς εμπορίου, τα διεθνή πρότυπα πρέπει να χρησιμοποιούνται όπου αυτό είναι αναγκαίο. ότι η κατανάλωση ηλεκτρικής ενέργειας ενός στραγγαλιστικού πηνίου έχει καθοριστεί από την Ευρωπαϊκή Επιτροπή Τυποποίησης με το πρότυπο ΕΝ 50294 του Ιουλίου 1998, το οποίο βασίζεται στα διεθνή πρότυπα.

(17) Τα στραγγαλιστικά πηνία για τους λαμπτήρες φθορισμού που είναι σύμφωνα προς τις απαιτήσεις ενεργειακής απόδοσης της παρούσας οδηγίας πρέπει να φέρουν την επισήμανση "CE" και τις συναφείς πληροφορίες, ούτως ώστε να επιτρέπεται η ελεύθερη κυκλοφορία τους.

(18) Η παρούσα οδηγία περιορίζεται στα στραγγαλιστικά πηνία των λαμπτήρων φθορισμού που τροφοδοτούνται από το ηλεκτρικό δίκτυο.

(19) Δεν κατέστη δυνατόν να επιτευχθούν οι στόχοι της παρούσας πρότασης με τη διαπραγμάτευση συμφωνίας με τον Ευρωπαϊκό Σύνδεσμο Κατασκευαστών Στραγγαλιστικών Πηνίων, τον CELMA, λόγω του υψηλού όγκου εισαγωγών στην κοινοτική αγορά.

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία εφαρμόζεται στα νέα στραγγαλιστικά πηνία που λειτουργούν με βάση το κύριο κύκλωμα παροχής ηλεκτρικού ρεύματος για τις πηγές των λαμπτήρων φθορισμού όπως αυτά καθορίζονται στο παράρτημα Ι και τα οποία στη συνέχεια καλούνται "στραγγαλιστικά πηνία".

Οι κάτωθι τύποι στραγγαλιστικών πηνίων εξαιρούνται του πεδίου εφαρμογής της παρούσας οδηγίας :

- τα στραγγαλιστικά πηνία που είναι ενσωματωμένα σε λαμπτήρες,

- τα μη τυποποιημένα στραγγαλιστικά πηνία που σχεδιάζονται ειδικά για φωτιστικά σώματα που πρόκειται να συναρμολογηθούν σε είδη επίπλωσης (σύμφωνα με το ευρωπαϊκό πρότυπο EN 60920, ρήτρα 2.1.3),

- τα στραγγαλιστικά πηνία που προορίζονται για εξαγωγή από την Κοινότητα, είτε ως ακέραια στοιχεία είτε ενσωματωμένα σε φωτιστικά σώματα.

Άρθρο 2

1. Τα κράτη μέλη λαμβάνουν όλα τα αναγκαία μέτρα για να διασφαλιστεί ότι τα στραγγαλιστικά πηνία που καλύπτονται από την παρούσα οδηγία είναι δυνατόν να διοχετευτούν στην κοινοτική αγορά, είτε ως ακέραια στοιχεία είτε ενσωματωμένα σε φωτιστικά σώματα, και να τεθούν σε λειτουργία μόνο εάν η ενεργειακή κατανάλωση του συγκεκριμένου στραγγαλιστικού πηνίου είναι χαμηλότερη ή ίση με τη μέγιστη επιτρεπόμενη τιμή ενεργειακής κατανάλωσης για την κατηγορία του, όπως αυτή υπολογίζεται με βάση τις διαδικασίες που καθορίζονται στο παράρτημα Ι, με την επιφύλαξη ωστόσο του άρθρου 9.

2. Ο κατασκευαστής ενός στραγγαλιστικού πηνίου που καλύπτεται από τις διατάξεις της παρούσας οδηγίας, ο εξουσιοδοτημένος αντιπρόσωπός του που είναι εγκατεστημένος στην Κοινότητα ή το πρόσωπο που είναι αρμόδιο για τη διάθεση του στραγγαλιστικού πηνίου στην κοινοτική αγορά, είτε ως ακέραιο στοιχείο είτε ενσωματωμένο σε φωτιστικά σώματα, φέρει την ευθύνη να εξασφαλίζει ότι κάθε στραγγαλιστικό πηνίο που διοχετεύεται στην αγορά, είτε ως ακέραιο στοιχείο είτε ενσωματωμένο σε φωτιστικά σώματα, είναι σύμφωνο προς τις απαιτήσεις που αναφέρονται στην παράγραφο 1.

Άρθρο 3

1. Τα κράτη μέλη δεν επιτρέπεται να απαγορεύουν, να περιορίζουν ή να παρεμποδίζουν τη διάθεση στην αγορά ή τη θέση σε λειτουργία στο έδαφός τους στραγγαλιστικών πηνίων, είτε ως ακέραιων στοιχείων είτε ενσωματωμένων σε φωτιστικά σώματα, που φέρουν την επισήμανση "CE", με βάση την οποία πιστοποιείται η συμμόρφωσή τους προς όλες τις διατάξεις της παρούσας οδηγίας.

2. Με εξαίρεση τις περιπτώσεις που έχουν αποδείξεις για το αντίθετο, τα κράτη μέλη τεκμαίρουν ότι τα στραγγαλιστικά πηνία, είτε ως ακέραια στοιχεία είτε ενσωματωμένα σε φωτιστικά σώματα, που φέρουν τη σήμανση "CE" που απαιτείται βάσει του άρθρου 5 είναι σύμφωνα προς όλες τις διατάξεις της παρούσας οδηγίας.

3. (α) Στις περιπτώσεις που τα στραγγαλιστικά πηνία, είτε ως ακέραια στοιχεία είτε ενσωματωμένα σε φωτιστικά σώματα, υπόκεινται σε διατάξεις άλλων οδηγιών που καλύπτουν άλλες πτυχές για την τοποθέτηση της κοινοτικής επισήμανσης "CE", η εν λόγω επισήμανση αποτελεί ένδειξη ότι τα συγκεκριμένα προϊόντα τεκμαίρονται επίσης, εκτός εάν στοιχειοθετείται το αντίθετο, ότι είναι σύμφωνα προς τις διατάξεις αυτών των οδηγιών.

(β) Ωστόσο, όταν μια ή περισσότερες από τις οδηγίες αυτές επιτρέπουν στον κατασκευαστή, κατά τη διάρκεια μεταβατικής περιόδου, να επιλέγει ποιους κανόνες θα εφαρμόσει, με την τοποθέτηση της κοινοτικής επισήμανσης "CE" στοιχειοθετείται η συμμόρφωση αποκλειστικά και μόνο με τις διατάξεις των οδηγιών εκείνων που εφαρμόζονται από τον κατασκευαστή. Στην περίπτωση αυτή, πρέπει να παρέχονται στα έγγραφα, τις ανακοινώσεις ή οδηγίες που συνοδεύουν τα προϊόντα οι κωδικοί αριθμοί αναφοράς των εφαρμοζόμενων οδηγιών, όπως αυτοί έχουν δημοσιευτεί στην Επίσημη Εφημερίδα των Ευρωπαϊκών Κοινοτήτων.

(γ) 1/4ταν τα στραγγαλιστικά πηνία προορίζονται για εξαγωγή από την Κοινότητα, είτε ως ακέραια στοιχεία είτε ενσωματωμένα σε φωτιστικά σώματα, αυτό πρέπει να υποδεικνύεται σαφώς από τον κατασκευαστή, τον εξουσιοδοτημένο αντιπρόσωπό του που είναι εγκατεστημένος στην Κοινότητα ή το πρόσωπο που είναι αρμόδιο για τη διάθεση των στραγγαλιστικών πηνίων, είτε ως ακέραιων στοιχείων είτε ενσωματωμένων σε φωτιστικά σώματα, στην κοινοτική αγορά, στα έγγραφα, τα δελτία πληροφοριών ή τις οδηγίες που συνοδεύουν τα στραγγαλιστικά πηνία, είτε ως ακέραια στοιχεία είτε ενσωματωμένα σε φωτιστικά σώματα.

Άρθρο 4

Οι διαδικασίες αξιολόγησης της συμμόρφωσης και οι υποχρεώσεις σε συνάρτηση με την επισήμανση (ΕC) των στραγγαλιστικών πηνίων καθορίζονται στο παράρτημα ΙΙ.

Άρθρο 5

1. 1/4ταν τα στραγγαλιστικά πηνία, είτε ως ακέραια στοιχεία είτε ενσωματωμένα σε φωτιστικά σώματα, διοχετεύονται στην αγορά, πρέπει να φέρουν τη επισήμανση "CE", η οποία θα συνίσταται στα αρχικά "CE". Η μορφή της επισήμανσης που πρέπει να χρησιμοποιείται παρατίθεται στο παράρτημα ΙΙΙ. Η επισήμανση "CE " πρέπει να τοποθετείται κατά τρόπο ευδιάκριτο, ευανάγνωστο και ανεξίτηλο στα στραγγαλιστικά πηνία και, όπου αυτό είναι αναγκαίο, στη συσκευασία.

2. Απαγορεύεται η τοποθέτηση στα στραγγαλιστικά πηνία, είτε ως ακέραια στοιχεία είτε ενσωματωμένα σε φωτιστικά σώματα, οποιωνδήποτε επισημάνσεων που ενδέχεται να παραπλανήσουν τρίτους ως προς την έννοια και τη μορφή της επισήμανσης "CE". Κάθε άλλη επισήμανση μπορεί να τοποθετείται στα στραγγαλιστικά πηνία, τη συσκευασία τους, το φυλλάδιο με τις οδηγίες ή τα υπόλοιπα έγγραφα, υπό τον όρο ότι η επισήμανση "CE" παραμένει σαφώς ευδιάκριτη και ευανάγνωστη.

Άρθρο 6

1. Στις περιπτώσεις που ένα κράτος μέλος καθορίσει ότι η επισήμανση "CE" έχει τοποθετηθεί με κατάλληλο τρόπο, ο κατασκευαστής ή ο εξουσιοδοτημένος αντιπρόσωπός του που έχει την έδρα του εντός της Κοινότητας υποχρεώνονται να μεριμνήσουν για τη συμμόρφωση του προϊόντος και για να τεθεί πέρας στη σχετική παράβαση, εντός ενός μηνός από την κοινοποίηση, σύμφωνα με τους όρους που επιβάλλονται από το κράτος μέλος. Στις περιπτώσεις κατά τις οποίες ούτε ο κατασκευαστής, αλλά ούτε και ο εξουσιοδοτημένος εκπρόσωπός του έχουν την έδρα τους εντός των ορίων της Κοινότητας, το πρόσωπο που διοχετεύει τα στραγγαλιστικά πηνία στην κοινοτική αγορά, είτε ως ακέραια στοιχεία είτε ενσωματωμένα σε φωτιστικά σώματα, θα επωμίζεται τις υποχρεώσεις αυτές.

2. Στις περιπτώσεις που κάποιο προϊόν εξακολουθεί να μην είναι σύμφωνο επί χρονικό διάστημα μεγαλύτερο από ένα μήνα, το κράτος μέλος λαμβάνει όλα τα απαιτούμενα μέτρα βάσει του άρθρου 7 για τον περιορισμό ή την απαγόρευση της διάθεσης του εν λόγω προϊόντος στην αγορά ή για να εξασφαλιστεί η απόσυρσή του από την αγορά, πράγμα που αν δεν γίνει επισύρει κυρώσεις οι οποίες αποφασίζονται από το κράτος μέλος.

Άρθρο 7

1. Σε κάθε απόφαση που λαμβάνεται σύμφωνα με τις διατάξεις της παρούσας οδηγίας και η οποία περιλαμβάνει την απαγόρευση διοχέτευσης στραγγαλιστικών πηνίων στην αγορά, είτε ως ακέραιων στοιχείων είτε ενσωματωμένων σε φωτιστικά σώματα, θα κατονομάζονται οι επακριβείς λόγοι στους οποίους βασίζεται. Στο ενδιαφερόμενο μέρος κοινοποιείται χωρίς καμιά καθυστέρηση η απόφαση και ενημερώνεται ταυτόχρονα για τις δυνατότητες και τις χρονικές προθεσμίες σε συνάρτηση με τα ένδικα μέσα που έχει στη διάθεσή του σύμφωνα με την ισχύουσα νομοθεσία του εν λόγω κράτους μέλους.

2. Το κράτος μέλος ενημερώνει πάραυτα την Επιτροπή σχετικά με τη λήψη του εν λόγω μέτρου αναφέροντας τους αντίστοιχους λόγους για την απόφασή του. Η Επιτροπή γνωστοποιεί τα στοιχεία αυτά στα υπόλοιπα κράτη μέλη.

Άρθρο 8

1. Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία εντός προθεσμίας ενός έτους από την έγκρισή της. Τα κράτη μέλη ενημερώνουν αμέσως την Επιτροπή σχετικά.

Τα κράτη μέλη εφαρμόζουν τις εν λόγω διατάξεις από τη λήξη χρονικής περιόδου 18 μηνών από την ημερομηνία έγκρισης της παρούσας οδηγίας.

Τα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται κατά την επίσημη δημοσίευεσή τους από παραπομπή στην παρούσα οδηγία. Ο τρόπος της παραπομπής αποφασίζεται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

3. Επί χρονική περιόδο 18 μηνών από την έγκριση της παρούσας οδηγίας, τα κράτη μέλη επιτρέπουν τη διάθεση στην αγορά στραγγαλιστικών πηνίων που είναι σύμφωνα προς τους ίδιους όρους που ίσχυαν στο έδαφος τους κατά την ημερομηνία έγκρισης της παρούσας οδηγίας.

Άρθρο 9

1. Τέσσερα έτη από την έγκριση της παρούσας οδηγίας, αρχίζει να ισχύει η δεύτερη δέσμη των ανώτατων επιτρεπόμενων τιμών ηλεκτρικής κατανάλωσης, όπως αυτές ορίζονται στο παράρτημα 1Α.

2. Πριν τη λήξη τετραετούς χρονικής περιόδου από την ημερομηνία έγκρισης της παρούσας οδηγίας, η Επιτροπή προβαίνει σε αξιολόγηση των παραχθέντων αποτελεσμάτων σε σύγκριση προς τα προσδοκώμενα. Με απώτερο στόχο της να προχωρήσει στη συνέχεια στο τρίτο στάδιο βελτίωσης της ενεργειακής απόδοσης, η Επιτροπή θα εξετάσει στη συνέχεια, έπειτα από διαβουλεύσεις με τους ενδιαφερόμενους, την αναγκαιότητα θέσπισης τρίτης δέσμης ανωτάτων επιτρεπόμενων οριακών τιμών ενεργειακής κατανάλωσης για να βελτιωθεί σημαντικά η ενεργειακή αποδοτικότητα των στραγγαλιστικών πηνίων. Στην περίπτωση αυτή, η ενεργειακή κατανάλωση και η ημερομηνία έναρξης ισχύος θα βασιστούν στα επίπεδα που είναι οικονομικά και τεχνικά δικαιολογημένα, υπό το φως των περιστάσεων που θα επικρατούν τη στιγμή εκείνη. Θα υπάρχει επίσης η δυνατότητα να εξετασθεί η λήψη κάθε άλλου μέτρου που κρίνεται αναγκαίο για τη βελτίωση της ενεργειακής απόδοσης των στραγγαλιστικών πηνίων.

2 (α) Η αξιολόγηση της Επιτροπής θα περιλαμβάνει και εκτίμηση για το μερίδιο της κοινοτικής παραγωγής στραγγαλιστικών πηνίων, είτε ως ακέραιων στοιχείων είτε ενσωματωμένων σε φωτιστικά σώματα, που που εξάγεται εκτός Ευρωπαϊκής Ένωσης. Η Επιτροπή θα εκτιμήσει επίσης τη δυνατότητα εφαρμογής στον τομέα αυτόν του ευέλικτου μηχανισμού που προβλέπεται στο Πρωτόκολλο του Κυότο. Η Επιτροπή θα προωθήσει στους κατάλληλους διεθνείς φορείς διεθνή πρότυπα βασισμένα στις αρχές της παρούσας οδηγίας.

Άρθρο 10

Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 11

Η παρούσα οδηγία απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο Για το Συμβούλιο

H Πρόεδρος Ο Πρόεδρος

ΠΑΡΑΡΤΗΜΑ I

Μέθοδοι υπολογισμού της ανώτατης επιτρεπόμενης ενεργειακής κατανάλωσης για ένα δεδομένο τύπο στραγγαλιστικού πηνίου και διαδικασίες για την επαλήθευση της συμμόρφωσης προς τις διατάξεις αυτές

Η ενεργειακή απόδοση του κυκλώματος λαμπτήρα-στραγγαλιστικού πηνίου προσδιορίζεται από τη συνολική ισχύ εισόδου στο κύκλωμα. Αυτή αποτελεί συνάρτηση της ισχύος του λαμπτήρα και του τύπου του στραγγαλιστικού πηνίου. Για το λόγο αυτό, η ανώτατη επιτρεπόμενη ενεργειακή κατανάλωση ενός δεδομένου στραγγαλιστικού πηνίου ορίζεται ως η ανώτατη ισχύς του κυκλώματος στραγγαλιστικού πηνίου-λαμπτήρα, με διαφορετικά επίπεδα για την ισχύ κάθε λαμπτήρα και για κάθε τύπο στραγγαλιστικού πηνίου.

Για τον υπολογισμό της ανώτατης επιτρεπόμενης κατανάλωσης ενός δεδομένου στραγγαλιστικού πηνίου πρέπει κατά συνέπεια πρώτα απ' όλα αυτό να καταταγεί στην κατάλληλη κατηγορία με βάση τον ακόλουθο κατάλογο:

Κατηγορία // Περιγραφή

1 // Στραγγαλιστικό πηνίο για λαμπτήρα γραμμικού τύπου

2 // τραγγαλιστικό πηνίο για τύπο λαμπτήρα συνεπτυγμένων ιαστάσεων με 2 σωλήνες

3 // τραγγαλιστικό πηνίο για επίπεδο τύπο λαμπτήρα συνεπτυγμένων διαστάσεων με 4 σωλήνες

4 // τραγγαλιστικό πηνίο για τύπο λαμπτήρα συνεπτυγμένων διαστάσεων με 4 σωλήνες

5 // τραγγαλιστικό πηνίο για τύπο λαμπτήρα συνεπτυγμένων διαστάσεων με 6 σωλήνες

6 // τραγγαλιστικό πηνίο για τύπο λαμπτήρα συνεπτυγμένων 2 διαστάσεων

Η ανώτατη επιτρεπόμενη ηλεκτρική κατανάλωση εκφραζόμενη σε W ορίζεται με βάση τον ακόλουθο πίνακα:

>ΘΕΣΗ ΠIΝΑΚΑ>

Ορισμοί

Οι όροι που χρησιμοποιούνται στο παράρτημα αυτό συμβαδίζουν με τους ορισμούς του ευρωπαϊκού προτύπου ΕΝ 50294 του Ιουλίου 1998, όπως έχουν καθοριστεί από την Ευρωπαϊκή Επιτροπή Τυποποίησης.

ΠΑΡΑΡΤΗΜΑ IA

Η δεύτερη δέσμη ανώτατης επιτρεπόμενης ηλεκτρικής κατανάλωσης η οποία θα τεθεί σε ισχύ έπειτα από την παρέλευση μιας τετραετίας από την έγκριση

>ΘΕΣΗ ΠIΝΑΚΑ>

ΠΑΡΑΡΤΗΜΑ II

Διαδικασίες αξιολόγησης της συμμόρφωσης (Ενότητα Α)

1. Στην παρούσα ενότητα περιγράφεται η διαδικασία με βάση την οποία ο κατασκευαστής ή ο εξουσιοδοτημένος αντιπρόσωπός του που είναι εγκατεστημένος στην Κοινότητα, ο οποίος εκπληρώνει τις υποχρεώσεις που καθορίζονται στο σημείο 2 εξασφαλίζει και δηλώνει ότι το στραγγαλιστικό πηνίο πληροί τις αντίστοιχες απαιτήσεις της παρούσας οδηγίας. Ο κατασκευαστής πρέπει να τοποθετήσει την επισήμανση "CE" σε κάθε στραγγαλιστικό πηνίο που κατασκευάζει και πρέπει να συντάξει γραπτή δήλωση συμμόρφωσης.

2. Ο κατασκευαστής συγκεντρώνει την τεχνική τεκμηρίωση που περιγράφεται στην παράγραφο 3 και εκείνος ή ο εξουσιοδοτημένος αντιπρόσωπός του που είναι εγκατεστημένος στην Κοινότητα υποχρεούται να τα τηρεί στη διάθεση των αρμοδίων εθνικών αρχών για τους σκοπούς της επιθεώρησης, επί χρονικό διάστημα όχι μικρότερο της τριετίας από την ημερομηνία κατασκευής του τελευταίου στραγγαλιστικού πηνίου.

Σε περίπτωση που δεν είναι εγκατεστημένος στην Κοινότητα ούτε ο κατασκευαστής ούτε ο εξουσιοδοτημένος αντιπρόσωπός του, την ευθύνη τήρησης της διαθέσιμης τεχνικής τεκμηρίωσης φέρει το πρόσωπο που διοχετεύει το στραγγαλιστικό πηνίο στην κοινοτική αγορά.

3. Η τεχνική τεκμηρίωση πρέπει να παρέχει τη δυνατότητα αξιολόγησης της συμμόρφωσης του στραγγαλιστικού πηνίου προς τις απαιτήσεις της παρούσας οδηγίας. Η τεκμηρίωση πρέπει, στο βαθμό που αυτό διαδραματίζει κάποιο ρόλο για την αξιολόγηση αυτή, να καλύπτει το σχεδιασμό, την κατασκευή και τον τρόπο λειτουργίας του στραγγαλιστικού πηνίου και να συμπεριλαμβάνει:

i) το ονοματεπώνυμο και τη διεύθυνση του κατασκευαστή,

ii) γενική περιγραφή του μοντέλου επαρκή για την αναμφισβήτητη αναγνώρισή του,

iii) σχετικές πληροφορίες, συμπεριλαμβανομένων και των σχεδίων όταν είναι αναγκαίο, για τα κύρια στοιχεία σχεδιασμού του μοντέλου και ιδίως αναφορικά με τα στοιχεία που είναι σε θέση να επηρεάσουν σε αξιοσημείωτο βαθμό την ενεργειακή του κατανάλωση,

iv) τις οδηγίες λειτουργίας, εάν υπάρχουν,

v) τα αποτελέσματα των μετρήσεων ενεργειακής κατανάλωσης που έχουν διεξαχθεί όπως απαιτείται στο σημείο 5,

vi) τα λεπτομερή στοιχεία της συμμόρφωσης με τα μέτρα αυτά, σε σύγκριση με τις απαιτήσεις ενεργειακής κατανάλωσης που καθορίζονται στο παράρτημα Ι.

4. Η τεχνική τεκμηρίωση που επιβάλλεται από κάποια άλλη κοινοτική νομοθεσία είναι δυνατόν να χρησιμοποιηθεί εφόσον πληροί τις απαιτήσεις του παρόντος παραρτήματος.

5. Οι κατασκευαστές των στραγγαλιστικών πηνίων ευθύνονται για τον προσδιορισμό της ενεργειακής κατανάλωσης κάθε στραγγαλιστικού πηνίου που καλύπτεται από τις διατάξεις της παρούσας οδηγίας σύμφωνα με τις διαδικασίες που προσδιορίζονται στο ευρωπαϊκό πρότυπο ΕΝ 50294, καθώς και για τη συμμόρφωση της συσκευής προς τις απαιτήσεις του άρθρου 2.

6. Ο κατασκευαστής ή ο εξουσιοδοτημένος εκπρόσωπός του πρέπει να τηρούν σχετικό αντίγραφο της δήλωσης συμμόρφωσης από κοινού με την τεχνική τεκμηρίωση.

7. Ο κατασκευαστής λαμβάνει όλα τα απαιτούμενα μέτρα ούτως ώστε η διαδικασία παραγωγής να διασφαλίζει τη συμμόρφωση των παραγόμενων στραγγαλιστικών πηνίων με την τεχνική τεκμηρίωση που αναφέρεται στο σημείο 2 και με τις αντίστοιχες απαιτήσεις της οδηγίας.

ΠΑΡΑΡΤΗΜΑ III

Επισήμανση συμμόρφωσης "CE"

Η επισήμανση συμμόρφωσης αποτελείται από τα αρχικά "CE" υπό την ακόλουθη μορφή:

Σε περίπτωση σμίκρυνσης ή μεγέθυνσης της επισήμανσης "CE", τηρούνται οι αναλογίες του ανωτέρω σχεδίου υπό κλίμακα.

Οι διάφορες συνιστώσες της επισήμανσης "CE" πρέπει να εμφανίζουν ουσιαστικά την ίδια κατακόρυφη διάσταση, η οποία δεν επιτρέπεται να είναι μικρότερη των 5 mm.